1.pielikums

APSTIPRINĀTS

ar Jēkabpils novada domes

28.11.2024. lēmumu Nr.909

(protokols Nr.21, 30.§)

**Nekustamā īpašuma ar kadastra numuru 5644 005 0285, “Kastaņi”, Asares pagasts, Jēkabpils novads, izsoles noteikumi**

**1. Vispārīgais jautājums**

1.1. Šie noteikumi nosaka kārtību, kādā tiek rīkota nekustamā īpašuma ar kadastra numuru 5644 005 0285, “Kastaņi”, Asares pagasts, Jēkabpils novads (turpmāk arī – Objekts vai Nekustamais īpašums), pārdošana mutiskā izsolē. Izsole tiek organizēta saskaņā ar Publiskas personas mantas atsavināšanas likumu un Jēkabpils novada domes 2023.gada 13. jūlijā lēmums Nr.674 “Par nekustamā īpašuma atsavināšanas procesa uzsākšanu (Asares pagasts)”.

**2. Nekustamais īpašums**

2.1. Ziņas par izsolāmo Objektu: nekustamais īpašums ar kadastra numuru 5644 005 0285, “Kastaņi”, Asares pagastā, Jēkabpils novadā, sastāv no zemes vienības ar kadastra apzīmējumu 5644 005 0285 – 17,71ha platībā. Zemes vienība ir starpgabals. Īpašnieks - Jēkabpils novada pašvaldība (turpmāk – Pašvaldība). Zemgales rajona tiesas Aknīstes pilsētas zemesgrāmatas nodalījums Nr.100000766656. Zemes vienības nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101). Atbilstoši spēkā esošajam teritorijas plānojumam, zemes vienība ar kadastra apzīmējumu 5644 005 0285, Jēkabpils novada, Asares pagastā, atrodas plānotajā (atļautajā) teritorijā – Lauksaimniecībā teritorija (L).

2.2. Atpakaļpirkuma tiesības izmantošanas nosacījumi: Pašvaldība atpakaļpirkuma tiesības realizē, pamatojoties uz vienpusēju gribas izpausmi, par to 30 dienas iepriekš rakstiski brīdinot Pircēju. Veicot atpakaļpirkumu tiesības, Objekta vai tās daļas cena tiek noteikta ne lielāka par nosolīto cenu. Pašvaldība atpakaļpirkuma tiesības ir tiesīga realizēt no brīža, kad konstatē, ka Pircējs nepilda Izsoles noteikumus un Pirkuma līguma noteikumus. Pašvaldība atpakaļpirkuma tiesības var izmantot tikai gadījumā, ja Pircējs par nekustamo īpašumu izvēlās noslēgt pirkuma nomaksas līgumu.

2.3. Pārdevējs pielīgst sev tiesību atkāpties no pirkuma līguma, ja pircējs neparaksta pirkuma līgumu vai laikā nesamaksā pirkuma cenu, vai pirkuma nomaksas gadījumā - 10% no nosolītās augstākās summas. Kad līgumu atceļ, lieta atdodama pārdevējam līdz ar tās pieaugumiem un ienākumiem, turklāt pircējs zaudē rokas naudu, ja viņš to devis, un viņam jāatlīdzina aiz viņa vainas cēlušies zaudējumi, pamatojoties uz Civillikuma 2047. un 2054.pantu.

2.4. Nekustamais īpašums Jēkabpils novada pašvaldībai nav nepieciešams funkciju veikšanai.

**3. Objekta cena**

3.1. Objekta nosacītā cena, kas ir izsoles sākotnējā cena, ir noteikta 32 400 *euro* (trīsdesmit divi tūkstoši četri simti eiro un 00 centi).

**4. Izsoles organizēšana un izsole**

4.1. Paziņojums par izsoli tiek publicēts oficiālajā izdevumā „Latvijas Vēstnesis”, Jēkabpils novada pašvaldības izdevumā “Jēkabpils Novada Vēstis” un Jēkabpils novada pašvaldības mājaslapā [www.jekabpils.lv](http://www.jekabpils.lv).

4.2. Termiņi, kādos pretendentiem jāpiesakās uz izsoli:

4.2.1. Pretendentiem, kas atbilst Publiskas personas mantas atsavināšanas likuma 44.panta astotajā daļā minētajām personām jāiesniedz Jēkabpils novada pašvaldības Attīstības pārvaldē, Rīgas ielā 150A, Jēkabpilī, Jēkabpils novadā, divi iesniegumi:

4.2.1.1. pirmais iesniegums par pirmpirkuma tiesību izmantošanu viena mēneša laikā no sludinājuma publikācijas oficiālajā izdevumā „Latvijas Vēstnesis”;

4.2.1.2. otrais iesniegums jāiesniedz ar lūgumu reģistrēt dalībai izsolē, jāveic nodrošinājuma summas un dalības maksas iemaksa, jāpievieno citi pielikumi (pēc nepieciešamības) līdz 2025.gada 17.janvāra, plkst.12.00.

4.3. Ja no Publiskas personas mantas atsavināšanas likuma 44.panta astotajā daļā minētajām personām norādītajā termiņā ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.

4.4. Ja pieteikumu par nekustamā īpašuma pirkšanu noteiktajā termiņā iesniegušas vairākas Publiskas personas mantas atsavināšanas likuma 44.panta astotajā daļā minētās personas (izņemot šā likuma 45.pantā minētos gadījumus), tiek rīkota izsole starp šīm personām Publiskas personas mantas atsavināšanas likuma noteiktajā kārtībā.

4.5. Informācija par izsoli, norādot izsoles organizētāja nosaukumu, tā adresi, tālruņa numuru, izliekama labi redzamā vietā pie Nekustamā īpašuma.

4.6. Izsole notiks 2025.gada 17.janvārī plkst.09.30, Rīgas ielā 150A, Jēkabpilī, Jēkabpils novadā, 1.stāva sēžu zālē.

4.7. Izsolāmais Objekts tiek pārdots mutiskā izsolē ar augšupejošu soli.

4.8. Lai varētu piedalīties izsolē izsoles dalībniekiem pirms reģistrācijas, jāiemaksā Jēkabpils novada pašvaldības kontā Nr.LV87 UNLA 0009 0131 30793, A/S „SEB banka”, kods UNLALV2X, nodrošinājums 10% apmēra no izsolāmā objekta nosacītās cenas 3240,00 *euro* (trīs tūkstoši divi simti četrdesmit eiro un 00 centi), un dalības maksa 50,00 *euro* (piecdesmit eiro un 00 centi).

4.9. Izsoles dalībniekiem jāiesniedz šādi dokumenti:

4.9.1. pieteikums par pirmpirkuma tiesību izmantošanu;

4.9.2. pieteikums par piedalīšanos izsolē;

4.9.3. kvīts par nodrošinājuma un dalības maksas samaksu.

4.10. Izsoles dalībniekiem 4.9.punktā minētie dokumenti jāiesniedz Jēkabpils novada pašvaldības Attīstības pārvaldē, Rīgas ielā 150A, Jēkabpilī, Jēkabpils novadā līdz 2025.gada 14.janvārim plkst. 12.00 un 4.8.punktā noteiktie maksājumi jāveic līdz 2025.gada 14.janvārim (ieskaitot).

4.11. Izsoles pretendents netiek reģistrēts, ja:

4.11.1. nav vēl iestājies vai ir beidzies pretendentu reģistrācijas termiņš;

4.11.2. ja nav izpildīti visi šo noteikumu 4.9.punktā minētie norādījumi;

4.11.3. konstatēts, ka izsoles pretendentam ir parādsaistības – Valsts ieņēmumu dienesta administrēto nodokļu (nodevu) parādi Latvijas Republikā, vai valstī, kurā tie reģistrēti, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 *euro*, kā arī maksājumu (nodokļi, nomas maksājumi utt.) parādi attiecībā pret Jēkabpils novada pašvaldību vai tās kapitālsabiedrību, kas kopsummā pārsniedz 150,00 *euro*;

4.11.4. nav veicis maksājumus atbilstoši 4.8.punktā norādītajam;

4.11.5. Izsoles dalībniekiem nedrīkst būt pasludināta maksātnespēja, tam nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

4.12. Gadījumā, ja izsoles pretendents netiek reģistrēts dalībai izsolē, Izsoles komisija par to izsoles pretendentam paziņo (mutiski vai rakstiski uz iesniegumā norādīto elektronisko pastu) 2 (divu) darba dienu laikā pirms izsoles dienas. Ja pretendents netiek pielaists pie izsoles, tam tiek atmaksāts samaksātais nodrošinājums Publiskas personas mantas atsavināšanas likumā noteiktajā termiņā.

4.13. Izsoles komisijas sekretāre dalībnieku pieteikumus reģistrē žurnālā ierakstot šādas ziņas:

4.13.1. dalībnieka kārtas numurs;

4.13.2. vārds un uzvārds un reģistrācijas apliecības numurs;

4.13.3. dzīvesvietas adrese vai deklarētā adrese;

4.13.4. atzīme par nodrošinājuma un dalības maksas samaksu;

4.13.5. atzīmi par to vai pretendents tika vai netika pielaists pie izsoles un nepielaišanas iemesls.

4.14. Izsoles komisija noformē to personu sarakstu, kuras ir izpildījušas izsoles priekšnoteikumus un tiek pielaistas pie izsoles un noformē tiem dalībnieku reģistrācijas apliecības.

4.15. Izsoles komisija noformē to personu sarakstu, kuras ir iesniegušas dokumentus, bet nav izpildījušas izsoles priekšnoteikumus.

4.16. Izsoles gaita tiek protokolēta.

4.17. Izsoles kārtība:

4.17.1. Komisija paziņo par pretendentiem, kas reģistrēti dalībai izsolē, to skaitu, un informē par personu skaitu, kuras nav pielaistas dalībai izsolē, un to nepielaišanas iemesliem.

4.17.2. Izsoles dalībniekiem, kuri ir pielaisti pie izsoles, izsniedz reģistrācijas apliecību un kartīti ar numuru.

4.18. Izsole notiek tad, ja piesakās vairākas Publiskas personas mantas atsavināšanas likuma 44.panta astotajā daļā minētās personas.

4.19. Dalībniekam, kurš nav ieradies uz izsoli un nosolītājam, nokavējot noteikto samaksas termiņu, netiek atmaksāts nodrošinājums.

4.20. Dalības maksa netiek atgriezta.

4.21. Pirms izsoles sākšanās Izsoles dalībnieki paraksta izsoles noteikumus.

4.22. Izsoli vada izsoles komisijas priekšsēdētājs vai viņa prombūtnes laikā - vietnieks.

4.23. Izsoles komisijas priekšsēdētājs atklāj izsoli un raksturo pārdodamo Objektu, paziņo tā pārdošanas sākumcenu, kā arī summu, par kādu cena paaugstināma ar katru nākamo solījumu.

4.24. Izsoles solis tiek noteikts 300,00 *euro* (trīs simti eiro un 00 centi) apmērā.

4.25. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

4.26. Izsoles dalībnieki solīšanas procesā paceļ savu reģistrācijas kartīti ar numuru. Izsoles komisijas priekšsēdētājs atkārto pirmā solītāja reģistrācijas numuru un nosauc piedāvāto cenu. Solīšanas procesā, izsoles dalībniekam ir tiesības nosaukt jaunu augstāko cenu, kas nav mazāka par izsoles soļa apmēru. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena Objekts ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.

4.27. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

4.28. Dalībnieks, kas piedāvājis visaugstāko cenu, pēc nosolīšanas nekavējoši uzrāda izsoles komisijai savu dalībnieka reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai. Izsoles dalībnieks, kurš Objektu nosolījis, bet nevar izsoles komisijai uzrādīt dalībnieka reģistrācijas apliecību vai neparakstās protokolā, tādējādi ir atteicies no nosolītā Objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma samaksa.

4.29. Izsoles komisija paziņo izsoles dalībnieku, kurš ir nosolījis visaugstāko cenu un otro izsoles dalībnieku, kurš ir nākamais augstākās cenas solītājs.

4.30. Pēc protokola parakstīšanas, dalībnieks, kas nosolījis Objektu, saņem protokola otro eksemplāru.

4.31. Izsoles dalībniekiem, kuri nav nosolījuši Objektu, mēneša laikā tiek atmaksāts samaksātais nodrošinājums.

4.32. Nodrošinājuma summa tiek ieskaitīta norēķinu summā par nosolīto Objektu.

4.33. Izsoles komisija apstiprina izsoles protokolu septiņu dienu laikā pēc izsoles.

4.34. Izsoles (ja pieteikušies vairāki pretendenti) vai atsavināšanas (ja pieteicies viens pretendents) rezultāti tiek apstiprināti Jēkabpils novada domes sēdē ne vēlāk kā 30 dienu laikā pēc Publiskas personas mantas atsavināšanas likuma 30.pantā paredzēto maksājumu nokārtošanas.

4.35. Pēc izsoles, izsoles dalībnieks, kas nosolījis augstāko cenu, slēdz pirkuma vai nomaksas pirkuma līgumu.

4.36. Ja izsoles dalībnieks, kurš, nosolījis augstāko cenu nav samaksājis nosolīto cenu noteiktajā termiņā, izsoles komisija pieņem lēmumu rakstiski paziņot nākamajam pretendentam par iespēju iegādāties izsoles Objektu par viņa augstāko piedāvāto summu. Pretendentam ir tiesības 2 nedēļu laikā paziņot par Objekta pirkšanu par viņa nosolīto cenu. Ja tiek saņemts paziņojums, Jēkabpils novada dome pieņem lēmumu par izsoles rezultātu apstiprināšanu ar šo pretendentu un slēdz līgumu.

**5. Samaksas kārtība**

5.1.Tiek paredzēta divu veidu samaksas kārtība:

5.1.1. Objekta nosolītājam, atskaitot iemaksāto nodrošinājuma summu, jāsamaksā par nosolīto Nekustamo īpašumu 14 dienu laikā no izsoles dienas;

vai

5.1.2. Objekta nosolītājs, atskaitot iemaksāto nodrošinājuma summu, slēdz pirkuma nomaksas līgumu līdz 4 mēnešiem, maksājot likumiskos (6% gadā no neatmaksātās summas) un līgumiskos procentus (0.1% līgumsods par katru nokavēto dienu no neatmaksātās summas) kā arī 14 dienu laikā no izsoles dienas samaksā avansu 10 % apmērā, kurā tiek ieskaitīts samaksātais nodrošinājums, no piedāvātās augstākās summas. Iemaksātais 10% avanss tiek ieskaitīts pirkuma summā. Nokavējot noteikto samaksas termiņu, nosolītājs zaudē iesniegto nodrošinājumu, avansa maksājums atgriežams izsoles dalībniekam.

5.2. Samaksas veids jānorāda izsolē, atzīmējot to iesniegumā par samaksu.

**6. Citi noteikumi**

6.1. Par šajos noteikumos nereglamentētajiem jautājumiem lēmumus pieņem Jēkabpils novada pašvaldības Izsoles komisija, par to izdarot attiecīgu ierakstu komisijas sēdes protokolā.

6.2. Sūdzības par izsoles rīkotāja darbībām var iesniegt Jēkabpils novada pašvaldībā - Brīvības ielā 120, Jēkabpilī, Jēkabpils novadā, LV – 5201, 2 (divu) darba dienu laikā no izsoles noslēguma dienas.

Sēdes vadītājs

Domes priekšsēdētājs R.Ragainis

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**